KOMISSION ASETUS (EY) N:o 1908/94,
annettu 27 päivänä heinäkuuta 1994 puuvillan pientuottajien tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2048/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä puuvillan pientuottajille 27 päivänä huhtikuuta 1990 annetun neuvoston asetuksen (ETY) N:o 1152/90(1), sellaisena kuin se on muutettuna asetuksella (ETY) N:o 2054/92(2), ja erityisesti sen 7 artiklan 1 kohdan,
sekä katsoo, että
komission 18 päivänä heinäkuuta 1990 antaman asetuksen (ETY) N:o 2048/90(3), sellaisena kuin se on viimeksi muutettuna asetuksella (ETY) N:o 3023/93(4), 2 artiklan 1 kohdassa säädetään edellytykset tukijärjestelmän moitteettoman toiminnan mahdollistavan tuen myöntämiseksi; on tullut selväksi, että tavoitetta eli tuen myöntämistä puuvillaa enintään 2,5 hehtaarin alueella viljeleville puuvillantuottajille on tietyissä tapauksissa kierretty jakamalla tämän enimmäisalan ylittävät alat näennäisesti, jotta epäaidot pientuottajat voivat jättää tukihakemuksen todellisten tuottajien puolesta; tällaisen epätoivottavan kehityksen välttämiseksi olisi säädettävä tuen myöntämisestä ainoastaan pientuottajille, jotka tuottavat puuvillaa omaan lukuunsa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2048/90 seuraavasti.
1) Lisätään 2 artiklan 1 kohtaan c alakohta seuraavasti:
"c) jota hakija on viljellyt omaan lukuunsa ja johon hakija on toteuttanut tai hakijan laskuun on toteutettu a alakohdassa tarkoitetut toimet."
2) Lisätään 3 artiklan 4 kohtaan luetelmakohta seuraavasti:
"- ilmoitus, että ilmoituksen tekijä on viljellyt alaa omaan lukuunsa."
3) Lisätään 3 artiklaan 5 kohta seuraavasti:
"5 Hakijan on jäsenvaltion pyynnöstä toimitettava jäsenvaltiota tyydyttävästi todisteet siitä, että 2 artiklan 1 kohdan c alakohdassa säädettyjä edellytyksiä on noudatettu.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1994/1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.